cyanic-selkie/wikianc huggingface dataset:
Pisces-Zwerggalaxis
Am Joer 1979 konnte schliisslech den Trinh X. Thuan an den George E. Martin d'Zougehéieregkeet vun LGS 3 zu der lokaler Grupp ënnerzeechnen; si war domat déi eenzeg Galaxis vun der LGS-Lëscht, déi als Member vun der lokaler Grupp identifizéiert gouf.
CFL-Busdéngscht
Ofschafe vun de Substitutiounsstrecken
De 15. Mee 1996 ass vun de Regierungsmembere Mady Delvaux-Stehres (Verkéiersministesch) a Marc Fischbach (Budgetsminister) an dem CFL-Verwaltungsrotpresident Jeannot Schneider an dem CFL-Generaldirekter Robert Molitor en éischte Kontrakt ënnerzeechent ginn. De Kontrakt ass den 31. Dezember 1997 an den 31. Dezember 2000 verlängert ginn a war bis den 31. Dezember 2008 gëlteg.
Edmond Schmitt
Den Edmond Schmitt, gebuer de 25. November 1927 zu Rëmeleng, ass e lëtzebuergesche Schrëftsteller.
Route de France féminine 2008
D'Route de France féminine 2008 ass déi drëtt Editioun vun der Route de France féminine, der gréisster Etappecourse fir Dammen a Frankräich. Den Organisateur vun der Course ass de Veräin Organisation Routes et Cycles (ORC).
Barbara Auer
D'Barbara Auer, gebuer den 1. Februar 1959 zu Konstanz, ass eng däitsch Schauspillerin.
Corbi
Donieft huet hien och mat anere Kënschtler zesummegeschafft, zum Beispill mam Godié (La vérité est ailleurs, 2008), mam Cico (Dain Kampf, 2009), mat Serge Tonnar & Legotrip (Laksembörg Sitti, 2011), mam Gospel Emcee (Stéréonucléose, 2013), mat Freshdax (Wat, Wou, Vinyl, 2014), mam Edel Weis (Colläb, 2015) a mam V.I.C (Keen Disco Sound, 2021).
Explorer 8
Den Explorer 8 war en amerikanesche Satellit, deen den 3. November 1960 am Kader vum Explorer-Programm erfollegräich gestart gouf.
Missioun
Den Explorer 8 gouf vun der NASA an en ellipteschen Äerdorbit bruecht. Bei enger Bunnschréi vun 33,24° krut den Explorer 8 en Apogeum (gréissten Ofstand) vun 2.288 km an e Perigeum (klengsten Ofstand) vu 417 km. D'Ëmlafzäit war 112 Minutten an 42 Sekonnen.
Staden
Zanter der belscher Gemengereform vun 1977 gehéieren déi fréier Gemengen Oostnieuwkerke a Westrozebeke zu Staden.
100-Meter-Laf
Den 100-Meter-Laf ass eng olympesch Disziplin an der Liichtathletik, déi zum Sprint gehéiert. Si gëtt op der Pist gelaf an de Start ass a Startbléck. Si gëtt op enger riichter Streck a Couloire gelaf, déi de Leefer net verloossen däerf. Wien e Feelstart mécht (Reaktiounszäit vun ënner 100 Millisekonnen) gëtt disqualifizéiert. D'Reaktiounszäit gëtt mat Sensoren an der Pistoul vum Starter, souwéi an de Startbléck gemooss. Bis 2003 hat nach all Participant ee Feelstart zegutt, eréischt beim zweete perséinleche Feelstart gouf een eliminéiert. Vun 2003 bis 2009 war pro Course nach just ee Feelstart erlaabt, de Leefer mam zweete Feelstart am Ganze gouf disqualifizéiert. Zënter 2010 ass iwwerhaapt kee Feelstart méi erlaabt.
Fontainebleau
Toponymie
Am grousse Ganze gouf et mat all de Varianten, Iertemer, Schreiffeeler an Noléissegkeete bis ëm 1794 iwwer honnert verschidden Nimm. Vu spéitstens dem 5. Dezember 1794 un, fënnt een an offiziellen Texter wéi am Moniteur den Numm Fontainebleau.
Schëld A, 22c
D'Schëld A, 22c ass e Verkéierswarnschëld aus dem Lëtzebuerger Code de la route, dat de Chaufferen eng Kräizung ukënnegt op där se Virfaart virun de Chaufferen déi op der anerer Stroosse fueren, hunn.
Driedaagse Brugge-De Panne 2020
Déi 44. Editioun vun der Driedaagse Brugge-De Panne (offiziell:AG Driedaagse Brugge-De Panne gouf den 21. Oktober 2020 gefuer. Se stoung um Kalenner vun der UCI World Tour 2021 a gouf tëscht Bruges a La Panne gefuer. Zanter 2018 gëtt d'Course just nach an engem Dag gefuer.
Glacis (Lampertsbierg)
Den Numm „Glacis“ kënnt vum Festungsbau hier, wou een eng iwwersiichtlech Plaz direkt virun de Festungsmauere Glacis nennt.
Geschicht
1978 huet de Léon Krier säi Projet vu Luxembourg, Capital of Europe virgestallt. An dësem waren um Glacis eng Rëtsch neo-klassiszistesch Gebaier a Plaze mat Arkade proposéiert, am Stil vun deene vun der Cité judiciaire. Näischt vun deem Plang ass zeréckgehale ginn, just d'Iddi vun enger Zort Entréespaart um Rond-point Robert-Schuman, a Form vu Saile ronderëm enger zu engem Krees verbreeter Kräizung waren an d'Gespréich komm, wéi d'Tréierer Autobunn (déi haiteg Avenue John-F.-Kennedy hätt sollen duerch en Tunnel un d'Areler Strooss (Stad Lëtzebuerg) an d'Areler Autobunn ugebonne ginn. Ma och déi Sailen goufen an de Lieserbréifsäite staark kritiséiert, a schlussendlech ewechgelooss.
Julius Scheiner
No sengem Abitur am Joer 1878 hat hien zu Bonn Mathematik an Naturwëssenschafte studéiert, 1882 hat hien iwwer Ënnersich iwwer de Liichtwiessel vum Algol no de Mannheimer Observatioune vum Professer Schönfeld an de Joren 1869 bis 1875, promovéiert. Schonn zanter 1881 war hien als Assistent um Bonner Observatoire beschäftegt, a vun 1887 un, um Astrophysikaleschen Observatoire Potsdam, wou hien 1894 zum stännege Mataarbechter an 1898 zum Haaptobservateur ernannt gouf. 1893 krut hie vun der Universitéit Berlin de Professertitel, an 1894 eng ausseruerdentlech Professur.
João Carlos Ferreira
Tëscht dem 30. Mäerz 2005 am 14. November 2009 koum hien 20-mol fir déi lëtzebuergesch Foussballnationalekipp an den Asaz.
Bréifkëschtefirma
Am Kader vun der Luxleaks-Affär an de Panama Papers gouf d'Roll vu Bréifkëschtefirmen ëmmer nees kritesch hannerfrot.
Lavadecken
Genesis
Lavadecken entstinn duerch d'Austriede vu Lava aus Vulkane wéi Schëldvulkaner a vulkanesch Bréch. Vulkanesch Decke kënnen och duerch Ignimbriten entstoen, well déi speziell Form vun der Lavaausbreedung och wäitflächeg Decken ausbilt. Groussraimeg Lavadecken op der Äerd, besti virun allem aus Ausstréimungsgestengs wéi Basalt a Rhyolith. Den Ënnergrond vu Lavadecke kann aus sedimentärem oder vulkaneschem Gestengs bestoen, an eenzele Fäll läit d'Lava direkt um Grondbierg vun de Schëldregiounen vun ale Kratonen.
Landform
Groussraimeg Ausstréimunge vu magmatesche Steng bilden typesch Landschaftsformen, wéi Plateauen a grouss Schichtstufen. Si kënne wäit Landschaften a Form vun Tafellänner oder flaachen Héichpunkte formen, oder nëmme lokal als Tafelbierger oder isoléiert stoegebliwwen Zeiebierger virkommen. Déi trapenaarteg Ofstufung vun der Landuewerfläch a sou Landschaften waren den Urspronk vum Begrëff Trapp.
Frankie Hansen
De François Léopold (Frankie) Hansen, gebuer den 21. Mee 1922 zu Dikrech a gestuerwen de 25. Juni 1981 an der Stad Lëtzebuerg, war e lëtzebuergesche Resistenzler a Politiker (LSAP).
Hilde Krahl
Si war vun 1944 bis zu deem sengem Doud am Joer 1987 mam Schauspiller a Filmregisseur Wolfgang Liebeneiner bestuet. Si hunn zesummen eng Duechter d'Schauspillerin Johanna Liebeneiner.
Frankie Hansen
D'Famill
De Frankie Hansen huet sech de 24. Dezember 1947 zu Ettelbréck mat der Elisabeth Geneviève (Betty) Hentges vu Wolz bestuet. Si ass den 2. August 1926 zu Baaschtnech op d'Welt komm an den 11. Februar 2013 gestuerwen. D'Koppel hat zwee Kanner, e Fils, de Frank, 1948 an der Stad Lëtzebuerg gebuer, an eng Duechter, d'Sonia, 1950 zu Ettelbréck gebuer.
Sprangbuer Michel-Heintz
De Buer gouf den 10. August 1981 um Knuedler ageweit an huet sengerzäit e ronne Buer ersat, deen am Kader vun de Feierlechkeeten vum Millenaire vun der Stad Lëtzebuerg (1963) opgeriicht gi war.
De Sprangbuer stoung bis an den 1990er Joren um Knuedler a steet elo virum Garer Centre sociétaire, um Eck vun der Stroossbuerger- an der Fort-Wedell-Strooss.
Mireille Mathieu
Hiren Duerchbroch hat si an der Mëtt vun den 1960er Joren, a si war bis an d'1980 Joren era ganz populär.
Tour du Haut-Var 2011
Déi '''43. Editioun vum Tour du Haut-Var''' gouf den 19. an 20. Februar 2011 gefuer a stoung um Kalenner vum UCI Europe Tour 2011 an der Kategorie 2.1.
Eisebunnsstreck Torhout-Ieper
Stied op der Streck waren Torhout, Kortemark, Staden, Langemark-Poelkapelle an Ieper.
John Gavin
Den John Gavin, gebuer als John Anthony Golenor den 8. Abrëll 1931 zu Los Angeles a Kalifornien a gestuerwen den 9. Februar 2018 zu Beverly Hills, war en US-amerikanesche Schauspiller.
Sarrey
Plazeweis mécht d'Meuse Grenz mat der Nopeschgemeng Val-de-Meuse.
Scarlet Anger
Déi aktuell Memberen (Stand: 2017) sinn den Joe Block (Gesank), de Fred Molitor (Gittar), den Jeff Buchette (Gittar), de Vincent Niclou (Bass) an de Rodolphe "Rod" Sovilla (Batterie).
Polaris-Azimut
Als Polaris-Azimut gëtt d'astro-geodetesch Richtungsbestëmmung (Azimut) vun engem terrestreschen Zil mat Hëllef vum Polarstär bezeechent.
Jean-Théodore Mergen
De Jean-Théodore Mergen, gebuer den 8. Dezember 1884 um Lampertsbierg, a gestuerwen de 16. Juni 1942, war e Marbrier a Sculpteur.
Polhéicht
Ënner Polhéicht versteet een den Héichtewénkel vum Himmelsnordpol iwwer dem mathemateschen Horizont vum jeeweilegen Observatiounspunkt.
Dénkert
Dénkert ass e Lieu-dit an der Stauséigemeng.
Châtillon (Italien)
Châtillon läit um lénksen Uwänner vum Floss Dora Baltea, op där Plaz wou d'Marmore drafléisst. Net wäit dovun ass d'Buerg Ussel.
Barrière (Eisebunn)
Op der Stroossesäit
Wann et eng Barrière ass, déi mat Barrièren am eigentleche Sënn ekipéiert ass, gëtt se mam Verkéiersschëld A, 25 ugekënnegt, op deem e stiliséierten Zonk gezeechent ass. Dat kann een och nach mam agedäitschten Term vun enger bewaachter Barrière (oder Gleisiwwergank) ëmschreiwen.
Tim Heinz
Den Tim Heinz, gebuer de 5. Februar 1984, ass e lëtzebuergesche Foussballspiller.
Hien huet vun 2004 bis 2006 fir den FC Etzella Ettelbréck a vun 2006 u fir den CS Gréiwemaacher gespillt.
Black Candle
Black Candle ass eng lëtzebuergesch-däitsch Museksgrupp vu Réimech (spéider vu Merzig am däitsche Bundesland Saarland), déi 1994 vum Museker Marc "Dark Lord Tenebrus" Simon gegrënnt gouf. De Stil vun der Grupp ass Black Metal, an et ass eng vun den éischte Black-Metal-Gruppen zu Lëtzebuerg. Hir Lidder sinn op Englesch, Lëtzebuergesch an Däitsch.
Karting-Pist zu Monnerech
D'Karting-Pist zu Monnerech, offiziell Karting Mondercange, ass déi eenzeg Baussepist zu Lëtzebuerg op där de Kartsport bedriwwe gëtt. Se läit op der Strooss vu Monnerech a Richtung Lampech (CR106), direkt nieft dem Formatiounszenter vun der FLF.
D'Längt vun der Pist ass 867 Meter. An der Breet variéiert se tëscht sechs an aacht Meter. Et stinn zirka 40 Kart-Gefierer vu verschiddene Klasse fir Kanner an Erwuessener zur Verfügung.
Massard
Massard ass de Familljennumm vun ë. a. follgende Persounen:
Maria Margaretha Kirch
Liewen
Am Mee 1692 hat si de Gottfried Kirch bestuet. Si huet hire Mann vun dëser Zäit un bei den Observatiounen ënnerstëtzt. Béid ware radikal Pietisten an hu missen am Laf vun de Verfollgunge vun der evangeelescher Reformbeweegung, Leipzig verloossen, a sinn am Gottfried seng Gebuertsstad Guben gezunn. Do goufen 1694 hire Jong Christfried, 1696 d'Duechter Christine a spéider eng weider Duechter mam Numm Maria gebuer.
Hans-Dietrich Genscher
Hie war vun 1969 bis 1974 Inneminister a vun 1974 bis 1992 bal onënnerbrach Ausseminister a Vizekanzler vun der Bundesrepublik Däitschland, an zwar souwuel ënnert dem Kanzler Helmut Schmidt (SPD) – Kanzler vun 1974 bis 1982 – wéi och, no engem Regierungswiessel, ënner dem Helmut Kohl (CDU). Doriwwer eraus war hie vun 1974 bis 1985 President vun der FDP um federalen Niveau.
De Genscher huet sech seng Carrière duerch mat groussem diplomatesche Geschéck dofir agesat, d'Deelung vun Europa a vun Däitschland z'iwwerwannen, souwéi de Kale Krich op en Enn ze bréngen. Dat huet him sowuel Luef wéi och Mësstrauen abruecht, an de Begrëff Genscherismus fir eng virsichteg mä zilstrieweg multilateral Approche, deen dofir geprägt gouf, huet dann och jee nodeem positiv oder negativ Konnotatiounen.
Duerch seng jovial Aart a Weis war de Genscher ee vun de beléifste Politiker an Däitschland. Mat Kritik a Parodien ass a e ganz souverän ëmgaangen, sou huet e Karikaturen iwwer seng weit Ouere mat Humor geholl an dee vum Satir-Magazin Titanic 1989 geprägte Spëtznumm "Genschman" huet en ameséiert. Wéi keen anere Politiker ass et mat engem Kleedungsstéck a Verbindung bruecht ginn, sengem Pullover an der gieler FDP-Faarf. Seng sëllege berufflech Auslandsreesen als Ausseminister hunn och zu Witzer gefouert, wéi z. B.: "Treffe sech zwee Fliger. A béide sëtzt de Genscher."
Hie war zweemol bestuet an hat eng Duechter aus dem éischte Stot.
Bisserweg
Ursprong vum Stroossennumm
De Paul Würth-Majerus gesäit den Ursprong beim alfranséische Begrëff biez, eng Bezeechnung fir e Millegruef / -kanal. 1297 koum d'Biscergassa fir d'éischt an engem Text vir. Bis zum Bau vun der Wenzelsmauer (ca. 1380) huet d'Gaass vun der Uelzechtbréck bis bei d'Polvermillen gefouert.
Déck Mënz fir de Prënz
Zeechestil
D'Panels sinn einfach gehalen a soubal déi typesch Comic-Panel-Struktur opgebrach gëtt an et e bësse „chaotesch“ gëtt, weist e Feil als Hëllef ob déi richteg Liesweis. Den Album schafft och mat speziell Aarte vu Panels, wéi zum Beispill dem Splash Panel. Splash Panels si massiv Panels, déi de gréissten Deel vun der Säit anhuelen. Den Zweck vun deene Panels ass et, eng Zeen besonnesch ze betounen. An dësem Album ass d'Zeen vum Gebai Taj Mittal esou e Splash Panel.
Hildegard Peplau
D'Hildegard Peplau, gebuer den 1. September 1909 zu Reading am Pennsylvania a gestuerwen de 17. Mäerz 1999 zu Sherman Oaks a Kalifornien, war eng amerikanesch Infirmière.
Fort Rubamprez
Baugeschicht
De Reduit ass dunn als Friddens-Polfermagaséng vun de Rumm-Kasäre benotzt ginn. De Fort war duerch eng Kasematt mat dem Fort Rumigny an dem Reduit du Rham verbonnen. Beim Schleefe vum Fort sinn d'Enveloppe an de Gruef verschwonnen, de Reduit ass bestoe bliwwen.
D'Strock-Kapell
Op der Héicht wou de Fort Rubamprez haut steet, gouf et am Mëttelalter eng kleng Kapell mat engem Altor. 1598 daucht se op enger Kaart vu Lëtzebuerg, déi zu Köln publizéiert gouf fir d'éischt Kéier op. Et ass beluecht, datt ëm 1691 reegelméisseg Affer op deem Site vu Pilger néiergeluecht goufen, déi zu engem Sträit tëscht der Abtei Neimënster an de Pare Saint-Michel a Saint-Nicolas féieren, well net kloer ass wiem déi Affer gehéieren. An deem Joer, an der Nuecht vum 15. op de 16. August, gëtt de Kruzifix aus der Kapellchen, deem wonnerbar Kräften nogesot ginn, an d'Kierch vun Hamm transportéiert, a 50 Joer duerno léisst déi franséisch Besatzung, op Uerder vum „Lieutenant du Roy“ de la Bruyère a vum „Conseiller du Roy“ de Mahieu „pour des Raison d'Estat qui leur sont connues“ d'Kapellchen ofrappen, offiziell well se angeeblech ze no un de Festungsbaute läit.
Alexandre Koenig
Den Alexandre (Alexander) Koenig, gebuer de 25. September 1857 zu Veianen an do gestuerwen de 7. Januar 1933, war e lëtzebuergesche Geeschtlechen an Auteur.
Pit Klein
De Pit Klein, gebuer den 12. September 1996, ass e lëtzebuergesche Bouschéisser. Hien huet seng Carrière als Sportler 2009 ugefaangen an ass zanter 2013 international aktiv.
Seraphim Falls
Seraphim Falls ass en US-amerikanesche Film vum David Von Ancken aus dem Joer 2006.
Streik vun 1942
De Streik vun 1942 war e Generalstreik Enn August an Ufanks September 1942 an der Zäit vum Zweete Weltkrich, wéi Lëtzebuerg vun Nazidäitschland besat war. D'Ursaach vum Streik war dem Gauleiter Gustav Simon seng Proklamatioun vun der obligatorescher Wehrpflicht den 30. August 1942.
Helene (Mound)
Den  Helene  (oder Saturn XII) ass e klenge Mound vum Planéit Saturn.
Bunndaten
Hien ass ee vun zwéi klenge Mounden op der Bunn vum grousse Mound Dione. Den Helene leeft dem Dione op engem Wénkelofstand vu 60° um Lagrangepunkt L4 viraus. Um nächste Lagrangepunkt L5 leeft de Mound Polydeuces dem Mound Dione op engem Wénkelofstand vu 60° hannendrun.
Erbéviller-sur-Amezule
Erbéviller-sur-Amezule ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Schreifblockad
Dat Verhale gëtt vun de Betraffene geleeëntlech net bewosst erfaasst.
D'Schreifblockad ass a gewësser Hisiicht de Géigendeel vum Schreifzwank.
Classic Haribo 1998
Déi '''5. Classic Haribo''' gouf den 22. Februar 1998 gefuer.
Se gouf vum Est Lauri Aus gewonnen.
Goðafoss
De Goðafoss ass ee vun de bekanntste Waasserfäll an Island.
Meteoritics & Planetary Science
Meteoritics & Planetary Science (MAPS) ass eng international engleschsproocheg Wëssenschaftlech Fachzäitschrëft an Haaptorgan vun der Meteoritical Society déi zanter 1953, all Mount erauskënnt an där hir Artikelen um Prinzip vum Peer review baséieren. E beschäftegt sech haaptsächlech mat Planetologie.
Classic Haribo 1997
Déi '''4. Classic Haribo''' gouf den 23. Februar 1997 gefuer.
Se gouf vum Fransous Frédéric Guesdon gewonnen.
The Man from Laramie
The Man from Laramie ass en US-amerikanesche Western vum Anthony Mann aus dem Joer 1955 no enger Geschicht aus der Saturday Evening Post vum Thomas T. Flynn.
Sues
Geschichtleches
Duerch Sues féiert de Kiem Reims-Tréier.
Jaecki Schwarz
Vun 1996 bis 2012 huet hien den Hauptkommissar Schmücke an der Krimiserie Polizeiruf 110 gespillt.
Peau de banane
Peau de banane ass e franséisch-italieenesche Film vum Marcel Ophüls aus dem Joer 1963 no engem Roman vum Charles Williams.
NGC 1140
Den NGC 1140 ass eng Irregulär Galaxis am Stärebild Eridanus. D'Galaxis gouf am Joer 1785 vum Astronom Wilhelm Herschel mat engem 48 cm-Teleskop entdeckt.
Kiercheslawesch
D'Kiercheslawescht ass déi offiziell Sprooch vun der slawesch-orthodoxer Kierch. Wéi d'Laténgescht an der kathoulescher Kierch, gëtt se geholl fir liturgesch Texter, Lidder a Gebieder ze publizéieren.
Asiatesch Infrastruktur-Investitiounsbank
D'Asiatesch Infrastruktur-Investitiounsbank (en.: Asian Infrastructure Investment Bank - AIIB) ass eng international Finanzinstitutioun, déi vun der chineesescher Regierung initiéiert gouf. D'Zil vun dëser multilateraler Entwécklungsbank ass et, Infrastrukturprojeten an Asien ze finanzéieren.
Matgrënner
D'AIIB gëtt vu verschiddene Kritiker als eng Konkurrenz vun der Weltbank ugesinn, dem Internationale Wärungsfong (IMF) an der Asiatescher Entwécklungsbank (ADB), déi duerch déi westlech Länner, virop d'Vereenegt Staate vun Amerika, dominéiert ginn. Och gesinn Observateuren an hir eng Méiglechkeet, déi chineesesch Wärung Remnimbi z'internationaliséieren an dem US-Dollar als interational Wärung Konkurrenz ze maachen.
RadioAstron
RadioAstron ass en internationale Projet ënner Opsiicht vum Moskauer Astrokosmeschen Zentrum am Lebedew-Institut fir Physik vun der russescher Akademie vun de Wëssenschaften. Méi wéi 20 Länner sinn dru bedeelegt.
HD 45350 b
Den HD 45350 b ass en Exoplanéit, dee ronn 160 Liichtjoer vun eiser Äerd ewech, am Stärebild Auriga läit. Nom engem Opruff vun der Internationaler Astronomescher Unioun fir Exoplanéiten an hir Stären ze „deefen”, krut en am Dezember 2019 offiziell den Numm Peitruss, [sic]. D'Klass 3B vum Joergang 2019-2020 vum Iechternacher Lycée hat dee Concours gewonnen. D'Schüler déi matgehollef hunn den Numm erauszesiche waren de Lucien Nicolas Berger, d'Léna Boucq Kieffel, de Ben De Boer, de Cédric Delhez, den Nicolas Delhez, de Sergio Manuel Dias Costa, de Pierre Fusshoeller, d'Jil Menei, de Philippe Schaack an d'Claire Zeien.
Ingrid Thulin
Si ass bekannt fir hir jorelaang Zesummenaarbecht mam Regisseur Ingmar Bergman.
(28978) Ixion
Distanz an Ëmlafbunn
De Planetoid beweegt sech op enger mëttlerer Distanz vun 39,61 AE an 249 Joer ëm d'Sonn. Seng Bunn verleeft déi aner Säit vum Planéit Neptun tëscht 30 an 49,2 AE Dustanz vun der Sonn, an der Kuiperceinture. D'Bunnexzentrizitéit ass 0,242; d'Bunn steet 19,60° schréi zu der Ekliptik. Am Ament ass de Planetoid ronn 39,8 AE vun der Sonn ewech.
Philippe de Schéinen
Et gouf zwéi Kinneken déi Philippe de Schéine genannt goufen:
Schëld B, 4
Bemierkungen
Bis 2012 war um Schëld B, 4 en eenzelen décke schwaarze Stréch, deen dunn duerch dräi méi dënn Strécher ersat gouf.
Canton d'Allassac
Den Haaptuert ass Allassac.
Tommek
Carrière
No der Tok Tok Tommek EP (2016) hat den Tommek Ufank 2020 Succès mam Lidd Ciao Ciao Liewer (Schëdden Outro), enger Satireversioun vum Gary Jules sengem Hit Mad World, iwwer exzessiven Alkoholkonsum. Am Mee 2020 ass dem Tommek säin zweeten Album Wat Rap erauskomm, vun deem ënner anerem d'Lidder Hasta La Vista mam Ragga a mam Turnup Tun a Candy ausgekoppelt goufen.
Gustav Heinemann
De Gustav Walter Heinemann, gebuer den 23. Juli 1899 zu Schwelm a gestuerwen de 7. Juli 1976 zu Essen, war en däitsche Politiker. Hie war den drëtte Bundespresident vun der Bundesrepublik Däitschland.
Vun 1946 bis 1949 war hien Oberbürgermeister vun Essen a vun 1949 bis 1950 Bundesminister fir den Interieur. Hie war och staark an der Evangeelescher Kierch engagéiert. 1950 ass hien als Reaktioun op d'Nees-Bewaffnung vun der Bundesrepublik duerch de Konrad Adenauer vu senger Fonctioun zeréckgetrueden. 1952 ass hien aus der CDU ausgetrueden an huet d'Gesamtdeutsche Volkspartei (GVP) gegrënnt. 1957 gouf hie Member vun der SPD. Vun 1966 bis 1969 war den Heinemann an der Regierung Kiesinger Justizminister a vun 1969 bis 1974 Bundespresident.
Canton de Brive-la-Gaillarde-1
De Canton de Brive-la-Gaillarde-1 ass eng franséisch administrativ Andeelung am Arrondissement Brive-la-Gaillarde, am Departement Corrèze an der Regioun Nei-Aquitaine.
Tour du Finistère 2009
D'Course gouf vum Fransous Florian Vachon gewonnen.
Canton de Brive-la-Gaillarde-3
De Canton de Brive-la-Gaillarde-3 ass eng franséisch administrativ Andeelung am Arrondissement Brive-la-Gaillarde, am Departement Corrèze an der Regioun Nei-Aquitaine.
Fermo
2004 ass d'Provënz Fermo aus dem Norddeel vun der Provënz Ascoli Piceno erausgeschielt ginn, mat Fermo als Haaptstad.
Marderhond
De Marderhond gëtt a Japan "Tanuki" (狸 / タヌキ) oder "Bake Danuki" (化け狸 / ばけだぬき) genannt. Den Tanuki ass e bekannte Personnage vun der japanescher Mythologie. Et ass eng Kreatur mat positiver Konnotatioun, déi gewéinlech als Hengeyōkai (Metamorph) representéiert gëtt,.
Gipi
Liewen
Des Weideren huet hien d'Anthologie Esterno Notte erausginn an en ënnerriicht op der Konschtakademie. .
Wierker
2000 huet den Gipi Santa Maria Video gegrënnt, ee Studio, an deem e Video- an Animationsshorts produzéiert. Säin Debut als Regisseur, The Last Earthling, gouf um 68. Internationale Filmfestival vun Venedeg uropgeféiert.
Messier 110
De Messier 110 (och NGC 205 genannt) ass eng elliptesch Galaxis mat de Moossen 18,6' × 11,8' an der Visuell Magnitude vu +7,9 mag am Stärebild Andromeda. Si ass e Begleeder vum Messier 31, dem Andromedaniwwel, a sou wéi dësen 2,2 Millioune Liichtjoer vun eis ewech. De Messier 110 gëtt haut als sphäresch Zwerggalaxis klassifizéiert. Hir Mass gëtt op 3,6 bis 15 Milliarde Sonnemasse geschat. Si huet en Halo aus aacht Kugelstärekéip.
Nocera Umbra
Kuckeswäertes
Ernimme kann een an deem Kontext den Doum an déi fréier Kierch San Francesco, an där haut d'Pinakothéik vun der Stad ass.
Gangsta-Rap
De Genre ass kontrovers a gëtt vu ville Commentateure kritiséiert. De Gangsta-Rapper gëtt virgeworf, si géifen d'Kriminalitéit, Mord, Gewalt, Vulgärsprooch, Homophobie, Rassismus, Promiskuitéit, Fraefeindlechkeet, Vandalismus, Drogemëssbrauch, Materialismus, Beamtebeleidigung an nach vill aner Saache promouvéieren. Verschidden afroamerikanesch Rapper hunn dorop geäntwert, datt hir Musek onfair behandelt gëtt well se gläichzäiteg Theeme behandelt, déi net an der Ëffentlechkeet diskutéiert ginn. D'Texter géifen d'Realitéit an aarme Quartiere reflektéieren an Tabue briechen; sou geet et am Titel Fuck tha Police vun N.W.A ëm Policebrutalitéit a Racial Profiling.
Michel Constantin
De Michel Constantin, gebuer als Constantin Hokhloff den 13. Juli 1924 zu Billancourt a gestuerwen den 29. August 2003 zu Draguignan war e franséische Schauspiller a Volleyballspiller.
Le Souich
Le Souich ass eng franséisch Gemeng am Departement Pas-de-Calais an der Regioun Hauts-de-France.
Buddy Van Horn
De Wayne (Buddy) Van Horn, gebuer den 20. August 1929 zu Los Angeles an och do den 11. Mee 2021 gestuerwen, war en amerikanesche Cascadeur a Filmregisseur.
Schëld B, 5
D'Schëld B, 5 ass e Virfaartsschëld aus dem Lëtzebuerger Code de la route, dat ugëtt, datt een op enger enker Plaz dem Verkéier deen entgéint kënnt, d'Virfaart iwwerloosse muss an datt et verbueden ass an den enke Passage eranzefueren, wann een net derduerch fuere kann, ouni datt de Verkéier deen entgéint kënnt, stoebleiwe muss. Dëst Schëld kann nëmmen opgestallt gi wann d'Chauffere sech op der ganzer Längt vum enke Passage géigesäiteg gesinn. D'Schëld B, 5 muss an der Géigerichtung vum Schëld B, 6 opgestallt ginn.
Dimensioune vum Schëld
An den Uertschaften muss den Duerchmiesser vum Schëld op d'mannst 500 mm a baussent den Uertschaften op d'mannst 700 mm sinn.
Tour du Finistère 2000
Déi '''15. Editioun vum Tour du Finistère''' gouf den 28. August 2000 gefuer.
Berthe Granval
D'Berthe Granval oder och Berthe Grandval, gebuer den 18. Abrëll 1942 zu Paräis, ass eng franséisch Schauspillerin.
Paul May (Filmregisseur)
De Paul May gebuer als Paul Ostermayr den 8. Mee 1909 zu München a gestuerwen de 25. Februar 1976 zu Taufkirchen war en däitsche Filmregisseur, Filmproduzent an Dréibuchauteur.
Canton du Plateau de Millevaches
Den Haaptuert ass Meymac.
Lagonegro
Nopeschgemengen
Casalbuono, Casaletto Spartano, Lauria, Moliterno, Montesano sulla Marcellana, Nemoli, Rivello.
Grenzenlos
grenzenlos ass den Titel vun enger Zäitschrëft fir Lëtzebuerg, déi zanter dem 2. November 2010 am SBLC-Verlag, mat Sëtz zu Nonnweiler, erauskënnt. D'Zäitschrëft huet 44 Säiten am Format DIN-A4. grenzenlos kënnt eemol am Mount eraus. De Chefredakter ass de Stefan Lämmle.
Berliner Blockad
Virgeschicht
Vun 1947 u si vill Däitscher aus dem Oste fortgelaf (bis 1950 ronn 12 Milliounen). Wéi d'Sowjetunioun refuséiert huet fir deenen Exilanten eng finanziell Ënnerstëtzung ze liwweren, hu sech Frankräich, Groussbritannien an d'USA an der éischter Hallschent vun 1948 zu London getraff fir déi Däitsch Fro ze diskutéieren. D'Resultat war d'Decisioun eng nei Wärung ze schafen an en neien demokratesche Staat d'Bundesrepublik Däitschland ze grënnen.
Paranal-Observatoire
Personal
D'Ingenieuren an d'Wëssenschaftler ginn national am Chile wéi och international rekrutéiert, meeschtens aus de Memberlänner vum ESO. Déi offiziell Sprooch ass Englesch, donieft gëtt och Spuenesch an aner europäesch Sprooche geschwat. D'Personal vum Paranal lieft entweeder zu Antofagasta oder zu Santiago de Chile a kënnt fir Schichte vun enger bis zwou Wochen op Paranal. D'Transportkäschten iwwerhëlt d'ESO, déi de Fluch vu knapps 2 Stonnen tëscht Santiago an Antofagasta duerch en externe Reesbüro bucht, deen och eng Succursale am ESO-Büro zu Santiago bedreift. Et gëtt och all Dag en Transport vun Antofagasta op Paranal an zeréck mat engem gecharterte Bus.
Gebai
D'Wunn- a Schlofplaze sinn an engem Basislager, 200 m méi déif an ongeféier fënnef Kilometer vun den Teleskopen ewech. Do sinn och d'Verwaltung, eng Kantin, Relaxéierraim, e klenge Schwammbaséng an zwéi Gäert installéiert.
Däischtert
Wéi am Ëmfeld vun allen opteschen Observatoiren däerf nuets nëmme mat Standliicht gefuer ginn. Dofir sinn déi meescht Autoen, déi do zirkuléieren, wäiss an hunn phosphoreszéierend Begrenzungspechbiller. D'Strooss gëtt duerch Begrenzungsluuchte markéiert, déi sech am Dag duerch Solarzellen oplueden. Foussweeër am Teleskopberäich sinn och mat wäisser Faarf ugestrach a mat phosphoreszéierende Maarken ekipéiert. Täscheluuchte si besonnesch bei Neimound ze gebrauchen, däerfen awer net a Richtung vun den Teleskope gehale ginn.
VLT Interferometer
Haaptbestanddeel vum System si sechs an der Längt verännerlech delay lines. Dës gläichen éischtens déi duerch hir ënnerschiddlech Standplaze bedéngt Lafzäitdifferenze vum Liicht tëscht den eenzelen Teleskopen aus. Zweetens gläiche si d'geometresch-projezéiert Differenz vum optesche Wee aus, déi entsteet, wann en Objet net genee am Zenit steet. Well sech déi Längtendifferenz duerch déi visuell Beweegung vum Objet um Himmel ännert, mussen d'Delay-Lines iwwer eng Differenz vu bis zu 60 m variabel sinn, mat enger Prezisioun vun däitlech besser wéi e Véirel vun der Wellelängt (kuckt ënnen). D'Stabilitéit vun der Wellefront ass och vu kritescher Bedeitung, dofir stabiliséiert dat adaptiivt Optiksystem MACAO d'Stralegäng vun den UTs am Coudéfokus, ir d'Liicht zu den Delay-Lines geleet gëtt. D'Bildstabiliséierung fir d'Auxiliary-Teleskope („Hëllefsteleskope“, kuckt nächsten Ofsaz) erfollegt mat engem eppes einfacherem System, dat nëmmen Tip-Tilt-Korrektur leescht, also nëmme Verkippunge vun der Wellefront korrigéiert, net awer hir Form.
Léon Laval
Beruffsliewen
Iwwer seng Fra hat de Léon Laval och e Fouss an der S.A. des Accumulateurs Tudor, wou hien Administrateur délégué gouf. Hien huet um Maart sou vill wéi méiglech Aktië kaf. D'Kontroll iwwer d'Firma krut hien nodeem hie vum Geriicht d'Tutelle iwwer dem Henri Tudor seng zweet Duechter Marie Antoinette krut. Dës Prozedur war äusserst kontrovers. Ëmmerhin hat och dem Meedche seng Mamm d'Tutelle gefrot. De Léon Laval hätt allerdéngs seng Relatioune mam Riichter benotzt fir zu sengem Zil ze kommen.
Geschlechtsflësseg
Fändel
De Fändel representéiert d'Fluktuatioune vun der Geschlechtsidentitéit. En huet 5 faarweg Sträifen:
Handelsregëster
Beispiller fir national Handelsregëstere sinn:
Crézilles
Crézilles ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Spektroskopie
Beispillsweis ass d'Energie- oder Wellelängespektrum vun der Wäermestralung vum kontinuierlechen Typ mat engem breede Maximum, un deem senger Lag een d'Temperatur vum stralenden Kierper ofliese kann. Dogéint weist dat vun Atome fortgeschéckt oder absorbéiert Liicht e Linnespektrum, un deem een déi cheemesch Elementer, zu deenen d'Atome gehéieren, eendeiteg identifizéiere kann (Spektralanalys nom Kirchhoff an Bunsen, 1859). Analog weisen d'Molekülle vun enger cheemescher Verbindung bei Ënnersich mat engem Massespektrometer eng charakteristesch Verdeelung vun de Brochstéckmasse. Déi béid leschtgenannt spektroskopesch Methode weisen héich Empfindlechkeet a ginn dofir bei cheemeschen Analyse routineméisseg zum Nowäis vu Zousätz friemer Stoffer a klengster Konzentratioun agesat.
Spektroskopesch Observatioune vun de Linnespektre vun den Atomer a Moleküllen hunn entscheedend Impulse fir d'Entwécklung vun der Atomphysik an der Quantemechanik ginn. Déi héich Prezisioun, mat där vill hirer Spektrallinne gemooss könne ginn, erlaabt ë. a. déi genee Iwwerpréiwung vu Naturgesetzer, d'Bestëmmung vun Naturkonstanten an d'Definitioun vun den Basiseenheeten Meter a Sekonn.
Kënschtleche Leetstär
Laserleetstären
Bei Rayleigh-Laserleetstäre gëtt e Laser am siichtbare Liicht oder noen Ultraviolett benotzt, deem säi Liicht duerch Rayleigh-Streeung u Moleküllen an Aerosolen an den ënneschten 10–20 km vun der Atmosphär zeréckgestreet gëtt. Doduerch entsteet ufanks eng Liichtsäil, duerch de Gebrauch vum gepulste Laser an d'Ausnotze vun der Lafzäit vum Liicht kann dat awer op e Liichtfleck an enger Schicht vun der Atmosphär begrenzt ginn.
Deep Ecliptic Survey
Zu de bedeitendsten Entdeckunge gehéieren 19521 Chaos, 28978 Ixion an 1998 WW31.
O. E. Hasse
Den O. E. Hasse, gebuer als Otto Eduard Hasse den 11. Juli 1903 zu Obersitzko a gestuerwen den 12. September 1978 zu Berlin, war en däitsche Schauspiller.
Trofeo Playa de Palma 2017
De Kolumbianer Nairo Quintana huet de Biergpräis gewonnen an d'Klassement vun den Tëschesprinter, de Spuenier Pello Olaberria gewënnt d'Spezialsprinten. De Spuenier Alejandro Valverde gewënnt de Combiné an den Albert Torres kritt de Präis vum beschte Coureur vun de Balearen an d'hollännesch Ekipp Roompot-Nederlandse Loterij war déi bescht Ekipp vum Dag.
Medarduskierch zu Guedber
Si steet zentral am Duerf an der rue du Village, dem CR130B.
Joël Baschera
De Joël Michel Baschera, gebuer den 19. Dezember 1982 zu Esch-Uelzecht, ass e lëtzebuergesche Lidderschreiwer. Tëscht 2009 an 2018 gouf dee gréissten Deel vu sengen Texter ënnert dem Pseudonym "Mulles Dëppekapp" mat der Museksgrupp Spack-O-Mat musikalesch ëmgesat. Hei sinn déi 2 Alben "Décken Nougat " a "Kale Kaffi " entstanen. Zanter 2018 gi seng Texter mat der Formatioun "onduge Gesellen," ëmgesat. Hei koum 2018 d'EP "Houfreg an d'Hell" eraus.
Large Millimeter Telescope
D'Parabolantenn huet en Duerchmiesser vu 50 Meter, eng Fläch vun 2000 Quadratmeter a besteet aus 187 grousse Reflekteren. Si weit 2.500 Tonnen a rout op engem 540 Kubikmeter grousse Bëtongssockel. Käschtepunkt waren 115 Milliounen US-Dollar respektiv iwwer 90 Milliounen Euro. Den Entworf vum Teleskop staamt vun der MT Aerospace AG zu Mainz, haaptsächlech vum däitschen Ingenieur Hans Kärcher. Den LMT gëtt vum mexikaneschen Instituto Nacional de Astrofísica, Óptica y Electrónica an der US-amerikanescher University of Massachusetts bedriwwen.
Zweet Cohabitatioun
Allgemenges
Oschonn déi zweet Cohabitatioun méi roueg war wéi déi éischt, sou gouf et awer en ettlech Reiwereien tëscht dem President an dem Premierminister, sou z. B. wéi de Mitterrand refuséiert huet d'Revisioun vun der Loi Falloux op den Ordre du Jour vun der aussergewéinlecher parlamentarescher Sessioun vum Juli 1993 ze setzen, souwéi de Problem vun den Nukleartester am Pazifik an d'Noutwennegkeet vun enger Revisioun vun der Constitutioun fir d'Uwennung vum Schengener Ofkommes.
Frank Lloyd Wright
De Frank Lloyd Wright, gebuer den 8. Juni 1867 zu Richland Center, Wisconsin, a gestuerwen den 9. Abrëll 1959 zu Phoenix, Arizona, war en US-amerikaneschen Architekt, Bannenarchitekt, Schrëftsteller a Konschthändler.
Submillimeter Array
Um Spaweck
SMA-Websäit bei SAO Eng Foto vun den Teleskopen
Tour de Vendée 2000
Den '''29. Tour de Vendée''' gouf den 23. Abrëll 2000 gefuer. Et war déi siwent Kompetitioun vun der Coupe de France 2000 a se stoung um Kalenner vun der UCI an der Kategorie 1.3. Se gouf vum Est Jaan Kirsipuu gewonnen.
The Bridge at Remagen
Ëm wat geet et am Film?
De 7. Mäerz 1944 geléngt et der US-amerikanescher Arméi d'Bréck iwwer de Rhäin bei Remagen anzehuelen ir déi däitsch Arméi se sprenge konnt...
Canton de Saint-Pantaléon-de-Larche
De Canton de Saint-Pantaléon-de-Larche ass eng franséisch administrativ Andeelung am Arrondissement Brive-la-Gaillarde, am Departement Corrèze an der Regioun Nei-Aquitaine.
Arrondissementer am Departement Hauts-de-Seine
D'Departement Hauts-de-Seine besteet aus dräi Arrondissementer.
D'Sous-préfecture sinn Nanterre, Antony a Boulogne-Billancourt.
Theis
Theis ass e Familljennumm.
Morgue (Film)
De Film war bei der 7. Editioun vum Lëtzebuerger Filmpräis an der Kategorie "Beschte Kuerzfilm" nominéiert.
Arendt
En ass ofgeleet vun Arnd, der verkierzter Form vum Virnumm Arnold.
Bayonville-sur-Mad
D'Uertschaft läit am Parc naturel régional de Lorraine
Caunes-Minervois
Kapell „Notre Dame du Cros“
No enger Seeche gouf e Kand wéi duerch e Wonner gesond, nodeems et Waasser aus enger Quell gedronk hat. Iwwer der Quell goufen als Undenken 3 Hellegestatuen opgeriicht a méi spéit (am 12. Joerhonnert) ass op der Gedenkplaz eng Kierch gebaut ginn. Déi gouf am 15. an duerno am 18. Joerhonnert renovéiert a mat Marmer dekoréiert.
Kapell Kolwent
D'Kapell zu Kolwent ass eng kathoulesch Kapell déi zur Par Regioun Iechternach Saint-Willibrord, zum Dekanat Osten an zu der Gemeng Konsdref gehéiert.
Prosper Kayser
Liewen
A senger Fräizäit ass e senger Passioun fir d'Sammele vu verschiddenen Objeten nogaangen. Hien huet dobäi ganz Späichere geraumt a vill Saachen an zwou Lagerhale stockéiert.
Roxy (Film)
Soss
Dëse Film existéiert an 2 Versiounen. Op der Première um LuxFilmFest 2015 gouf eng Versioun vu 17 Minutte presentéiert. 2016 hunn den Émile V. Schlesser an de Fabien Colas de Film iwwerschafft, an eng gekierzt Versioun vun 8 Minutten um Hollyshorts Film Festival zu Hollywood presentéiert.
Prosper Kayser
Liewen
An de Joren duerno huet en ugefaange sech fir d'Genealogie z'interesséieren, am Ufank haaptsächlech well e sengem Familljennumm an der Geschicht vu senger Ofstamung wollt nogoen. Spéider huet e systematesch déi genealogesch Date vu ganze Gemengen, haaptsächlech déi laanscht d'Musel, opgeschafft an a Bicherform verëffentlecht, fir datt déi Informatioune fir d'Allgemengheet op eng einfach Manéier zur Verfügung stéingen.
Thiaucourt-Regniéville
Thiaucourt-Regniéville ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Claude Mangen
Et gëtt verschidde Persounen déi Claude Mangen heeschen:
Castelló
Hien huet am Alter vu 17 Joer mat Rappen ugefangen an 2013 säin éischten Titel opgeholl. Hie mécht Rap-Battlen, zënter datt hie 26 ass.
Susanoo
Mat sengem Schwäert Totsuka-no-Tsurugi huet hien de Risendraach Yamata no Orochi zerstéckelt, a wéi hien de Schwanz zerschneide wollt, krut säi Schwäert eng Téitsch. Wou hien de Schwanz opgeschnidden huet fënnt hien e Schwäert, dat Kusanagi-no-tsurugi genannt gëtt. Hie schenkt dëst Schwäert, och "Grashallemschneider" genannt, senger Schwëster Amaterasu.
Schëld C, 2a
Am Fall vun engem Schantje kann d'Beschrëftung um Zousazschëld aus wäisse Buschtawen op roudem Hannergrond bestoen.
Alexandre Dumas (Papp)
Seng Wierker goufen an iwwer 100 Sproochen iwwersat, an hien ass ee vun deene franséischsproochegen Auteuren, déi am meeschte gelies ginn. Bekannt si virun allem seng historesch Abenteuer-Romaner, wéi Le comte de Monte Cristo, Les Trois Mousquetaires, Vingt an après, oder Le vicomte de Bragelonne: Dix ans après. Dës koume fir d'éischt als Fortsetzungen eraus. Bis haut gouf säi Wierk eng zweehonnertmol verfilmt.
Wéi den Napoleon III. 1851 un d'Muecht koum, ass den Dumas fir d'éischt e puer Joer an d'Belsch wunne gaangen, duerno e puer Joer a Russland, an nach duerno an Italien. 1861 huet hien do d'Zeitung L'Indipendente gegrënnt an erausginn déi déi italieenesch Vereenegung ënnerstëtzt huet. 1864 ass hien op Paräis zeréckgaangen.
Neipuertsgaass
Beim Forum Royal steet och eng stiliséiert Paart mat op der Südsäit enger Consolatrix-Statu an enger Plack, op der geschriwwe steet: ''Den Houfert an d'Patréinesch vun der Heemecht soll op dëser neier Plaz fir ëmmer liichten, 14. Dezember 1976.''
Fernand Barnich
Liewen
Hie war Professer am Lycée de garçons d'Esch-sur-Alzette. Fir seng Schüler war hien de Joe, mat enger Uspillung un dee Klengste vun den Dalton-Bridder aus dem Lucky Luke.
Handelsregëster (Lëtzebuerg)
Allgemenges
Follgend Entitéite musse sech am Handelsregëster aschreiwe loossen:
Trabzonspor
Supporter
Déi meescht Fane kommen aus der Stad Trabzon, aus anere Stied gëtt et awer och vill Fanen. Déi meescht Tierken halen nämlech zu den dräi staarke Veräiner aus der Haaptstad: Galatasaray, Fenerbahçe a Beşiktaş. Trabzonspor ass déi eenzeg Ekipp déi deenen dräi Veräiner d'Waasser reeche kann, dat erkläert deemno wéisou de Veräi vill Supporter an der ganzer Tierkei huet.
L'investigateur
L'investigateur war eng lëtzebuergesch Zäitschrëft a franséischer Sprooch, déi 1999 vum Jean Nicolas gegrënnt gouf an ufanks all Woch, méi spéit all Mount am Groupe de Presse Nicolas erauskoum.
2008 gouf se an Le Nicolas déchaîné ëmbenannt. Am Juli 2010 koum déi lescht Nummer eraus.
Jange-Kierch zu Sohrol
Geschicht
Déi gouf 1936 bei engem Äerdbiewe schwéier beschiedegt, an d'Dieren an d'Fënstere goufe geplëmmt. An de Joren dono, well d'Armeenesch Chrëschten no an no aus dem Iran ausgewandert sinn, huet laang kee sech drëm gekëmmert.
Yamata no Orochi
No senger Verbannung aus den Elyséeë klëmmt de Susanoo op Tori-kami erof an trëfft no enger Zäit um Floss Hi op eng al Koppel déi kräischt, mat hirem Kand an der Mëtt. De Mann erzielt dem Susanoo datt hien am Fong aacht Diechter hat. Mä eng aachtkäppeg Riseschlaang ass all Joer komm an huet eng vu sengen Diechter giess. An dee Moment wier elo erëm Zäit wou d'Schlaang zeréckkéim. De Papp versprécht dem Susanoo säi Meedche wann de Susanoo et vun der Schlaang rette géif.
Saud ibn Faisal
De Prënz Saud war de Jong vum spéidere Kinnek Faisal ibn Abd al-Aziz an deem senger Fa Effat Al-Thuniyyan. Hien huet zu Princeton Ekonomie studéiert. Mëtt vun den 1960er Jore gouf hie Conseiller am Pëtrols-Ministère an dono Direkter bei PETROMIN, der Daachorganisatioun fir Pëtrol a mineralesch Ressourcen. Spéider gouf hie Stellvertriedenede Gouverneur vu PETROMIN. De 15. Juni 1971 gouf hie Stellvertriedende Minister fir Pëtrol a mineralesch Ressourcen.
Eugène Rodenbourg
Hie gouf den 28. Abrëll 1947 als Member vum Staatsrot nominéiert. Den 1. Juli 1969 gouf hie Vizepresident vun där Institutioun an ass dat bliwwe bis zu senger Demissioun aus dem Staatsrot den 31. Oktober 1972.
Donkel Galaxis
VIRGOHI21
De VIRGOHI21 gouf am Februar 2005 entdeckt. E gouf fonnt, wéi no Radiowelle gesicht gouf, déi duerch Waasserstoff verursaacht gi waren.
Renaud Mary
Den Adrien Victor Renaud Mary, gebuer den 31. Juli 1918 zu Bordeaux a gestuerwen de 5. Mee 1977 zu Saint-Maur-des-Fossés, war e franséische Schauspiller
Tom Waits
Seng Albumen aus den 1980er Joren Swordfishtrombones, Rain Dogs a Frank's Wild Years, hunn e besonnesche Klang, an deem gär Bléiserpartien aus der Soulmusek mat avantgardistesche Perkussiounen oder verzerrte Gittarekläng vermëscht huet.
Schëld C, 20a
Originaltext aus dem Code de la Route::
Geeschterhaischen
Geschicht
Wann a fréieren Zäiten d'groussherzoglech Famill fir d'Juegd oder fir d'Entspanung aus dem Uelzechtdall erop an de Gréngewald koum, si si gemenkerhand mat der Päerdskutsch gefuer. De Bëschwee dee vum haitegen CR126 - tëscht dem Stafelter an deem Punkt wou en op de CR125 stéisst - a Richtung Nordoste fortgeet a laanscht d'Geeschterhaische bis bei d'Prinzessinnen-Eeche féiert, gouf dowéinst Kutschewee genannt.
Dmitri Iwanowitsch Mendelejew
Domat huet de Mendelejew d'Sich no engem Zesummenhang tëscht den Atommassen an de cheemeschen Eegenschafte vun de cheemeschen Elementer, déi zanter engem hallwe Joerhonnert am Gaang war, virleefeg op en Enn bruecht.
NWA 7034
Klassifikatioun
Wier de Meteorit en terrestrescht Gestengs, géif hien als Basaltbrekzie klassifizéiert ginn. Datt de Meteorit vum Mars staamt, war virun allem duerch dat passend Eisen/Mangan-Verhältnes ersiichtlech, hien huet awer a keng vun deenen dräi Gruppe vun de SNC-Meteoritten (Shergotite, Nakhlite a Chassignite) gepasst an och net bei ALH 84001. Hie gouf dofir bis Januar 2013 als ongruppéierte planetaren Achondrit klassifizéiert, bis d'"Meteoritical Society" d'Gruppéierung als "Marsmeteorit (Basaltesch Brekzie)" akzeptéiert huet. D'Eisen/Mangan-Verhältnes ass en Hinwäis fir eng Bezéiung zum Planéit Mars. Géint dës Bezéiung schwätzt d'Sauerstoffisotopeverhältnes. Déi Ofwäichung kéint awer duerch Metasomatos oder Prozesser wärend der Impaktbrekzéierung zustan kommen. Sou kéint e Meteorit mat engem aneren Isotopeverhältnes d'Kuuscht vum Mars kontaminéiert hunn.
Dommartin-la-Chaussée
Dommartin-la-Chaussée  ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Mihai I. vu Rumänien
Hie war de Jong vum deemolegen Trounfolger, dem Prënz Carol a senger Fra, der Prinzessin Elena vu Griicheland an Dänemark. 1926 gouf säi Papp aus der Trounfolleg ausgeschloss (hien hat eng Maîtresse, an huet dat net verstoppt), sou datt de Mihail 1927, nom Doud vu sengem Grousspapp Ferdinand, mat just 5 Joer op de rumäneschen Troun koum. Säi Monni, de Prënz Nicolae, war Regent.
Hie goung mat senger Fra an d'Schwäiz, wou en als Ziichter vu Gefligel, Testpilot a Makler op der Bourse säi Liewe verdéngt huet. 1992, 3 Joer no der Revolutioun géint de kommunistesche Regime vum Nicolae Ceaușescu, ass e fir Ouschteren a Rumänien gaangen, wou iwwer eng Millioun Leit op d'Strooss gelaf sinn, fir en ze gesinn. De Staatspresident Ion Iliescu, deem dës onerwaart Popularitéit net geheier war, huet him verbueden, nach eng Kéier anzereesen. Eréischt 5 Joer drop huet dem Illiescu säin Nofollger Emil Constantinescu him et erlaabt, d'rumänesch Nationalitéit erëmzekréien, an domat och, an d'Land ze reesen, wann e wéilt.
NGC 811
Den NGC 811 ass eng Spiralgalaxis vum Hubble-Typ S am Stärebild Cetus. Si ass ronn 275 Millioune Liichtjoer vum Sonnesystem ewech an huet en Duerchmiesser vun zirka 110.000 Liichtjoer.
British Museum
Geschicht
De Musée ass entstanen, wéi de Sir Hans Sloane (1660-1753) seng grouss Sammlung vu Konschtwierker a Bicher dem Staat vermaach huet. D'brittescht Parlament huet dofir 1753 de British Museum Act gestëmmt, fir datt se, zesumme mat Donatioune vun der Famill Cotton an de Grofe vun Oxford, versuergt an ausgestallt kéinte ginn. Déi néideg Sue sinn iwwer eng Lotterie erakomm. D'Sammlunge goufen dorophin am Montagu House ënnerbruecht, da 1686 vum P. Puget gebaut gi war. De Musée gouf 1759 offiziell ageweit. Et war dës deen éischte Musée, deem seng Kollektiounen der Natioun, an net engem Privatmann, oder z. B. der Kierch, gehéiert hunn.
De Musée huet a senger Sammlung Bicher, Handschrëften (dorënner d'Magna Carta an de Codex Alexandrinus), egyptesch Relieffer, etruskesch Vasen, Zeechnungen (ë. a. vum Leonardo da Vinci Dréck, egyptesch, Assyresch, griichesch a réimesch Antiquitéiten; Skulpturen (dorënner d'Elgin marbles vun der Akropolis), Bijouen, Mënzen, Artefakten aus der Steen- a Bronzezäit an aus dem Mëttelalter, an och z. B. déi gréissten Timberssammlung vun der Welt.
Méchelstuerm (Miersch)
Beschreiwung
Iwwer der Entréespaart steet an enger Nisch eng Statu vum Äerzengel Méchel, deen den Draach dout mécht.
(15760) 1992 QB1
Den (15760) 1992 QB1 war den éischten transneptuneschen Objet, deen nom Pluto an dem Charon fonnt gouf.
NGC 3953
Den NGC 3953 ass eng Spiralgalaxis am Stärebild Ursa Major a läit 56 Millioune Liichtjoer vun eis ewech. D'Galaxis gouf am Joer 1788 vum Astronom Wilhelm Herschel mat engem 18,7 Zoll-Spigelteleskop entdeckt.
Guillaume Theves
Den Arbed-Ingenieur
No der Liberatioun vu Lëtzebuerg am September 1944 ass den Theves op seng fréier Schaff op Esch-Schëffleng zeréckkomm. Hien huet seng Carrière als Direkter vun der Brohltal A.G. zu Burgbrohl, déi zu dem Arbed-Grupp gehéiert huet, ofgeschloss. Op där Plaz blouf hie bis 1952.
Chinga (Meteorit)
De Chinga-Meteorit ass en Eisemeteorit, vun deem fir d'éischt 1913 am Chinga-Floss vun der sibirescher Tanna-Tuva-Regioun Golsicher Brochstécker fonnt hunn. Bei en ettlechen Expeditioune goufe bis elo 250 Brochstécker vun engem totale Gewiicht vu ronn 350 kg gesammelt.
Buddhismus
Iwwerbléck
De Buddhismus ass virun allem a Süd-, Südost- an Ostasie verbreet. Ongeféier e Véirel vun de Buddhiste lieft a China. D'Buddhiste beruffe sech op d'Léiere vum Siddhartha Gautama, deen an Nordindien gelieft huet. Hie gëtt als "historesche Buddha" bezeechent, fir datt e vun de mythesche Buddha-Gestalte kann ënnerscheet ginn, déi net historesch beluecht sinn.
Ihre große Prüfung
Ihre große Prüfung ass en däitsche Film vum Rudolf Jugert aus dem Joer 1954.
Cigrang
Cigrang ass de Familljennumm vun ë. a. follgende Persounen:
Bombardier Transportation
Déi Loke sinn a ganz Europa ze fannen.
Provënz Çanakkale
D'Provënz erstreckt sech op den zwou Säite vun den Dardanellen (Çanakkale Boğazı), vun Ostthrakien op der europäescher Säit bis an Anatolien op der asiatescher.
Kierch Scheedgen
Zur fréierer Par Konsdref hunn ausser der Filialkierch vum Scheedgen och nach d'Parkierch vu Konsdref, d'Filialkierch vu Präiteler an d'Kapell vu Kolwent gehéiert.
De Gemengerot vu Konsdref huet a senger Sëtzung vum 5. Mee 2020 beschloss, d'Verfare vun der Entweiung vun der Kierch anzeleeden. D'Gebai soll fir kulturell Zwecker benotzt kënne ginn.
Johann Richter (Astronom)
De Johann Richter, oder Johannes Praetorius genannt, gebuer am Joer 1537 zu Sankt Joachimsthal a gestuerwen de 27. Oktober 1616 zu Altdorf bei Nürnberg war en däitsche Mathematiker, Instrumentebauer an Astronom.
Entente Izeg / RFCUL
<DIV ALIGN="CENTER"> </DIV>
Schëld C, 14
Originaltext aus dem Code de la route:
''14. Limitation de vitesse - Le signal C,14 indique aux conducteurs que la vitesse maximale est limitée au chiffre apposé au signal. Au-dessous du chiffre peut être ajoutée la mention « km ». Si la limitation de vitesse s'applique seulement aux véhicules dont le poids total maximum autorisé dépasse un tonnage déterminé, une inscription complémentaire est placée dans un panneau additionnel au-dessous du signal .''
Bruno Ganz
De Bruno Ganz huet a Filmer vu bedeitende Regisseure wei Éric Rohmer, Wim Wenders, Werner Herzog, Volker Schlöndorff, Francis Ford Coppola an Theodoros Angelopoulos matgespillt.
Givenchy-le-Noble
Givenchy-le-Noble ass eng franséisch Gemeng am Departement Pas-de-Calais an der Regioun Hauts-de-France.